en en en it en en en en la la la la la la la en la la la en
Latin Vulgate - Psalms 56
PREVIOUS CHAPTER - NEXT CHAPTER - HELP - FB - TWITTER - GR VIDEOS - GR FORUMS - GR YOUTUBE
56:1 in finem ne disperdas David in tituli inscriptione cum fugeret a facie Saul in spelunca
56:2 miserere mei Deus miserere mei quoniam in te confidit anima mea et in umbra alarum tuarum sperabo donec transeat iniquitas
56:3 clamabo ad Deum altissimum Deum qui benefecit mihi
56:4 misit de caelo et liberavit me dedit in obprobrium conculcantes me diapsalma misit Deus misericordiam suam et veritatem suam
56:5 et eripuit animam meam de medio catulorum leonum dormivi conturbatus filii hominum dentes eorum arma et sagittae et lingua eorum gladius acutus
56:6 exaltare super caelos Deus et in omnem terram gloria tua
56:7 laqueum paraverunt pedibus meis et incurvaverunt animam meam foderunt ante faciem meam foveam et inciderunt in eam diapsalma
56:8 paratum cor meum Deus paratum cor meum cantabo et psalmum dicam
56:9 exsurge gloria mea exsurge psalterium et cithara exsurgam diluculo
56:10 confitebor tibi in populis Domine psalmum dicam tibi in gentibus
56:11 quoniam magnificata est usque ad caelos misericordia tua et usque ad nubes veritas tua
56:12 exaltare super caelos Deus et super omnem terram gloria tua
GOTO NEXT CHAPTER - VULGATE INDEX & SEARCH